CELEX: 62008CN0421
Language: sk
Date: 2008-09-24 00:00:00
Title: Vec C-421/08 P: Odvolanie podané 24. septembra 2008 : Calebus, SA proti rozsudku Súdu prvého stupňa (prvá komora) zo 14. júla 2008 vo veci T-366/06, Calebus, SA/Komisia Európskych spoločenstiev, ktorú v konaní podporuje Španielske kráľovstvo

7.3.2009   
            
            
               SK
            
            
               Úradný vestník Európskej únie
            
            
               C 55/5
            
         Odvolanie podané 24. septembra 2008: Calebus, SA proti rozsudku Súdu prvého stupňa (prvá komora) zo 14. júla 2008 vo veci T-366/06, Calebus, SA/Komisia Európskych spoločenstiev, ktorú v konaní podporuje Španielske kráľovstvo
   (Vec C-421/08 P)
   (2009/C 55/08)
   Jazyk konania: španielčina
   Účastníci konania
   
      Odvolateľka: Calebus, SA (v zastúpení: R. Bocanegra Sierra, abogado)
   
      Ďalší účastníci konania: Komisia Európskych spoločenstiev a Španielske kráľovstvo
   Návrhy odvolateľky
   potvrdiť prijatie odvolania proti uzneseniu Súdu prvého stupňa zo 14. júla 2008, ktorým sa vyhlasuje za neprípustnú žaloba, ktorú podala Calebus, SA vo veci T-366/06, vyhlásiť ho za prípustné a po náležitom konaní vyhovieť odvolaniu, zrušiť napadnuté uznesenie, vyhlásiť žalobu za prípustnú a vyhovieť jej.
   Odvolacie dôvody a hlavné tvrdenia
   Odvolanie bolo podané proti uzneseniu Súdu prvého stupňa zo 14. júla 2008, ktorým bola vyhlásená za neprípustnú žaloba, podaná spoločnosťou Caleba, SA vo veci T-366/06 proti rozhodnutiu 2006/613/ES (1) z 19. júla 2006, ktorým sa prijíma zoznam území európskeho významu pre stredomorskú biogeografickú oblasť, pokiaľ ide o zahrnutie poľnohospodárskej usadlosti „Las Cuerdas“ do SCI „ES61110006 Ramblas de Gergal, Tabernas y Sur de Sierra Alhamilla“ uvedeného v tomto zozname.
   V odvolaní sa uvádza, že napadnuté uznesenie je poznačené nesprávnym právnym posúdením, lebo sa v ňom tvrdí, že žaloba je neprípustná z dôvodu, že odvolateľka nemá priamy záujem na zrušení rozhodnutia. Na rozdiel od toho, čo sa uvádza v uznesení, rozhodnutie 2006/613 v každom prípade samo automaticky zaväzuje štáty, aby na oblasti kvalifikované ako územia európskeho významu (SCI) – v jednom z ktorých sa nachádza poľnohospodárska usadlosť „Las Cuerdas“ – uplatňovali režim ochrany, ktorý nevyhnutne obmedzuje možnosti ich využitia a znižuje tak ich výnosnosť a predajnú cenu. Členské štáty disponujú mierou voľnej úvahy pri určovaní konkrétneho obsahu týchto opatrení, nie však pri rozhodovaní, či poľnohospodársku oblasť zariadia do tejto kategórie alebo nie, a preto táto miera voľnej úvahy nie je v rozpore s priamym zásahom rozhodnutia do právnej sféry odvolateľky.
   
      (1)  Ú. v. EÚ L 259, s. 1.